Diari Oficial de la Generalitat Valenciana


Sumari del DOGV 5006, del 16-05-2005 (2005/4744)

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre el Ministeri de Treball i Assumptes Socials i la Generalitat Valenciana per a la realització de projectes d'intervenció social integral per a l'atenció, la prevenció de la marginació i la inserció del poble gitano.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4744


Data del document
:   27-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * integració social
    * administració central
    * cooperació administrativa

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre el Ministeri de Treball i Assumptes Socials i la Generalitat Valenciana per a la realització de projectes d'intervenció social integral per a l'atenció, la prevenció de la marginació i la inserció del poble gitano. [2005/M4744]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 14 de desembre de 2004, un Conveni de col·laboració per a la realització de projectes d'intervenció social integral per a l'atenció, la prevenció de la marginació i la inserció del poble gitano, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0234/2005, i que figura com a annex d'esta resolució.
  
València, 27 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Ministeri de Treball i Assumptes Socials i la Generalitat Valenciana per a la realització de projectes d'intervenció social integral per a l'atenció, la prevenció de la marginació i la inserció del poble gitano.
  
Madrid, 14 de desembre de 2004.
  
Reunits
  
D'una part, el ministre de Treball i Assumptes Socials, Jesús Caldera Sánchez-Capitán, nomenat per Reial Decret 558/2004, de 17 d'abril (Boletín Oficial del Estado núm. 94, del 18), en nom i representació de l'administració general de l'estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14), sobre competència per a realitzar convenis de col·laboració amb les comunitats autònomes.
  
I d'una altra, la consellera de Benestar Social, Alicia de Miguel García, nomenada per Decret 5/2003, de 20 de juny, (DOGV núm. 4.527, de 21 de juny de 2003), del president de la Generalitat Valenciana, en nom i representació de la Generalitat Valenciana, autoritzada per a este acte per acord del Govern Valencià de data 19 de novembre de 2004
  
Ambdós parts es reconeixen mútua capacitat per a obligar i convindre i
  
Manifesten
  
I. Que la finalitat del present conveni és la col·laboració entre el Ministeri de Treball i Assumptes Socials i la Generalitat Valenciana, per a finançar conjuntament projectes d'intervenció social integral per a l'atenció, la prevenció de la marginació i la inserció del poble gitano.
  
II. Que el Ministeri de Treball i Assumptes Socials, en virtut de les competències que li atribuïxen la Constitució, el Reial Decret 758/1996, de 5 de maig, de creació i el Reial Decret 562/2004, de 19 d'abril, pel qual s'aprova l'estructura orgànica bàsica i la Generalitat Valenciana, de conformitat amb el que establix la Llei 5/1982, d'1 de juliol, i 5/1994, de 24 de març, que aprova i reforma respectivament l'Estatut d'Autonomia d'esta, tenen competència en matèria d'acció social i servicis socials.
  
III. Que d'acord amb el que establix la regla quarta de l'apartat dos de l'article 153 del Text Refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals, Administratives i de l'Orde Social, és procedent la subscripció del present conveni de col·laboració.
  
IV. Que la Llei de Pressupostos Generals de l'Estat vigent, inclou un crèdit adscrit al Ministeri de Treball i Assumptes Socials, que apareix consignat amb la classificació organicoeconòmica 21.94.982S.079.71 a comunitats autònomes per a projectes propis o concertats amb les corporacions locals per a l'atenció, la prevenció de la marginació i la inserció del poble gitano.
  
V. Que la Generalitat Valenciana disposa, així mateix, de dotacions pressupostàries per a fins semblants.
  
VI. Que els projectes s'han seleccionat d'acord amb els criteris objectius de distribució del crèdit que, de conformitat amb les comunitats autònomes en la Conferència Sectorial d'Assumptes Socials, van ser aprovats per Acord del Consell de Ministres de data 16 de juliol de 2004 (BOE núm. 195, de 13 d'agost de 2004).
  
Que d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb allò manifestat abans, ambdós parts acorden subscriure el present conveni de col·laboració, el qual es regirà per les següents,
  
Clàusules
  
Primera. Objecte del conveni
  
Constituïx l'objecte d'este conveni la cooperació entre ambdós parts i la regulació del contingut i de les condicions de la subvenció per a la realització de projectes d'intervenció social integral per a l'atenció, la prevenció de la marginació i la inserció del poble gitano, que s'indiquen en l'annex.
  
Segona. Aportacions econòmiques de les parts
  
L'aportació econòmica del Ministeri de Treball i Assumptes Socials, per als fins del present conveni, és de tres-cents vint-i-nou mil tres-cents huitanta-dos euros amb nou cèntims (329.382, 09 €), que anirà a càrrec del pressupost consignat per a tal fi en el present any.
  
La Generalitat Valenciana, directament, o amb la cooperació de les corporacions locals participants en el desenvolupament dels projectes, es compromet a aportar la quantitat de dos-cents vint-i-dos mil tres-cents quaranta-sis euros amb setanta-un cèntims (222.346,71 €, a càrrec de l'aplicació econòmica 47.89.803.11.4, línia T0228 del pressupost per al 2004, segons l'annex que s'acompanya, quantitat que és igual, almenys, a dos terços de la que aporta el Ministeri de Treball i Assumptes Socials per al finançament d'estos projectes, de conformitat amb el que establix l'Acord de Consell de Ministres de data de 16 de juliol de 2004, anteriorment citat.
  
Tercera. Pagament i justificació de la subvenció
  
Després de la firma del present conveni, el Ministeri de Treball i Assumptes Socials transferirà a la Generalitat Valenciana la quantitat que li correspon d'acord amb els projectes seleccionats i la normativa vigent.
  
D'acord amb el que disposa l'article 86.2 regla sexta de la Llei 47/2003, de 26 de novembre, General Pressupostària, la Generalitat Valenciana, finalitzat l'exercici econòmic i no més tard del 31 de març de l'exercici següent i en tot cas amb anterioritat a la corresponent realització de la Conferència Sectorial d'Assumptes Socials, haurà de remetre un estat d'execució de l'exercici, tot indicant les quanties totals de compromisos de crèdit, obligacions reconegudes i pagaments realitzats en l'any, detallat per cada una de les aplicacions pressupostàries del pressupost de gastos de l'estat des de les quals es van realitzar les transferències de crèdit. La informació així obtinguda serà posada en coneixement de la Conferència Sectorial i es tindrà en compte en l'adopció dels acords de distribució de fons.
  
Així mateix, es presentarà memòria d'avaluació emplenada en model consensuat i homologat pel Ministeri i la Generalitat Valenciana en la comissió de seguiment prevista en la clàusula sèptima.
  
Quarta. Modificacions en el desenvolupament del projecte
  
La comunitat autònoma haurà de comunicar qualsevol proposta de modificació que poguera sorgir en el desplegament i l'execució dels projectes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la comunitat autònoma, l'acceptació expressa de qualsevol variació en el desplegament dels projectes.
  
La sol·licitud de proposta de modificació haurà d'estar suficientment motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Quinta. Publicitat
  
En la publicitat que es realitze en qualsevol mitjà de comunicació social sobre les actuacions derivades dels esmentats projectes, es farà constar expressament que estos es duen a terme en virtut de la col·laboració establida entre el Ministeri de Treball i Assumptes Socials i la Generalitat Valenciana.
  
Sexta. Informació
  
La Generalitat Valenciana remetrà al Ministeri de Treball i Assumptes Socials les dades que siguen necessàries per al seguiment i l'avaluació del desenvolupament d'accions que es financen tot basant-se en este conveni.
  
Sèptima. Seguiment dels projectes
  
Per al seguiment del present conveni es constituirà una comissió de seguiment formada per un representant de la Direcció General de Servicis Socials i Dependència i un representant de cada una de les comunitats autònomes firmants, que farà les seues propostes als respectius centres directius o a la Conferència Sectorial d'Assumptes Socials, si és el cas.
  
La comissió de seguiment tindrà com a funcions, vetlar pel compliment del que establix el present conveni, i tractarà de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i els informes necessaris per a l'execució, el seguiment i l'avaluació dels projectes.
  
Els representants del Ministeri seran designats pel director general de Servicis Socials i Dependència i el representant de la comunitat autònoma pel/la director/a general competent.
  
Octava. Duració del conveni
  
La duració del conveni s'establix fins al 31 de desembre de 2004.
  
L'extinció d'este conveni per causa diferent de l'acabament del termini de vigència establit en esta clàusula, donarà lloc a la liquidació corresponent.
  
Novena. Qüestions litigioses
  
Les qüestions litigioses que es pogueren derivar del present conveni, donada la seua naturalesa juridicoadministrativa, seran sotmeses a l'orde jurisdiccional contenciós administratiu.
  
I, en prova de conformitat, subscriuen el present conveni de col·laboració en dos exemplars, al lloc i en la data indicats en este document.
  
El ministre de Treball i Assumptes Socials,
  
Amparo Valcarce García
  
Secretària d'estat de Servicis Socials, Famílies i Discapacitat
  
(p. d. Orde comunicada d'11 d'octubre de 2004)
  
La consellera de Benestar Social,